Imtella' Marzu 16, 2021 Uffiċjal tal-pulizija Ingliż se jiffaċċja ġuri f'Ottubru dwar il-ħtif u l-qtil ta' Sarah Everard bl-episodju jqanqal rabja fir-Renju Unit minħabba l-vjolenza kontra n-nisa u l-mod kif il-pulizija intervjeniet waqt velja li saret biex tikkomemora l-qtil tagħha. Il-Prim Ministru Ingliż Boris Johnson impenja ruħu li jdaħħal iżjed miżuri biex jissorvelja s-sigurta' tan-nisa. Wayne Couznes li għandu 48 sena huwa uffiċjal tas-sigurtá li l-irwol tiegħu huwa li jissorvelja bini diplomatiku. Huwa ta x-xhieda tiegħu permezz ta' video mill-ħabs, l-Old Bailey, fil-kapitali Ingliża. Couzens li kellu jingħata trattament għall-ġrieħi li ġarrab f'rasu waqt li kien arrestat kellu ferita evidenti fuq moħħu. Everard li kellha 33 sena nħatfet waqt li kienet miexja mid-dar tal-ħbieb tagħha bil-katavru tagħha jinstab fil-foresta madwar tmenin kilometru 'l bogħod. Id-data proviżorja għall-ġuri kienet stabbilitá għall-25 ta' Ottubru u mistenni jindika kif se jwieġeb għall-akkużi f'Lulju. Huwa m'għamilx talba għall-ħelsien mill-arrest.